EkBass/fiwiki-20250220-pages-articles huggingface dataset:
Airolo

Airolo on kunta Etelä-Sveitsissä, Ticinon kantonissa. Airolossa on noin 1 600 asukasta. Airolo sijaitsee Ticinojoen varrella. Airolo on liikenteen solmukohta: Gotthardin tunnelin ja Gotthardin maantietunnelin sekä Gotthardin solatien eteläpää ovat Airolossa. Moottoritie A2, valtatie N2 ja Gotthardin rata (Zürich-Milano) kulkevat kunnan kautta. == Lähteet == * * === Viitteet === == Aiheesta muualla == Luokka: Ticinon kunnat Luokka: Sveitsin talviurheilukeskukset
Festarikalevala

Festarikalevala on suomalaisten festivaalimuistoista koottu kirja ja selviytymisopas kesäfestareille. Nimi viittaa tapaan, jolla kirjan materiaali on koostettu. Ensimmäinen Festarikalevala tuotettiin keväällä 2012 kansalaisten tarinoihin pohjautuen. Kirjan on tuottanut kustannusyhtiö Roisto. Marraskuussa 2012 mm. musiikkilehti Rumbaa kustantava Pop Media Oy ilmoitti ostaneensa Festarikalevala.fi -verkkopalvelun Roisto Oy:ltä. Kauppasummaa ei paljastettu, mutta kirjan kustannusoikeudet jäivät kustannusyhtiö Roistolle. == Aiheesta muualla == * Festarikalevala-projekti * Kirjan toimittaja Ertte Ruhti Ylen Taustapeilissä * Jouni Hynynen Festarikalevalassa * Roisto myi Festarikalevalan pois Luokka:Suomalaiset kirjat Luokka:Rockfestivaalit Suomessa
Muistathan

”Muistathan” on Päivi Paunun ja Kim Floorin esittämä musiikkikappale, joka edusti Suomea Eurovision laulukilpailussa 1972. Kappale on Nacke Johanssonin säveltämä ja Juha Flinkin sanoittama. Kappale sijoittui Edinburghissa järjestetyssä loppukilpailussa kahdenneksitoista ja sai yhteensä 78 pistettä. Laulun esikatseluvideossa Paunu ja Floor vaeltelivat Porvoon vanhankaupungin lumisilla kaduilla. ==Lähteet== Luokka:Suomen euroviisuedustuskappaleet Luokka:Vuoden 1972 euroviisuedustuskappaleet
Nauravat silmät muistetaan

”Nauravat silmät muistetaan” on Boulevardin esittämä musiikkikappale, joka edusti Suomea Eurovision laulukilpailussa 1988. Kappale on Pepe Willbergin säveltämä ja Kirsti Willbergin sanoittama. Boulevard oli esiintynyt Eurovision laulukilpailussa edellisenä vuonna Vicky Rostin taustayhtyeenä. Vuoden 1988 Suomen karsinnan sävellyskilpailu oli avoin, ja ammattiraati valitsi ehdokkaista 12 loppukilpailuun. Voittajan päätti alueellinen "tavallisesta kansasta" koostunut raati. Kappale sijoittui Dublinissa järjestetyssä loppukilpailussa toiseksi viimeiseksi kolmella pisteellään jättäen taakseen Itävallan, joka ei saanut yhtään pistettä. Suomen ainoat pisteet antoi Israel. ==Lähteet== Luokka:Suomen euroviisuedustuskappaleet Luokka:Vuoden 1988 euroviisuedustuskappaleet
Roberto Ferrari (pyöräilijä)

Roberto Ferrari (s. 9. maaliskuuta 1983 Gavardo) on italialainen maantiepyöräilijä, ajajatyypiltään kirimies. Hän aloitti ammattilaisuransa Tenax-joukkueessa 2007, edusti LPR Brakes -tallia 2008–2009, De Rosa - Stac Plastic -joukkuetta 2010, Androni Giocattoli -tallia 2011–2012 sekä vuodesta 2013 Lampre / UAE Team Emirates -tallia uransa loppuun, vuoteen 2019 saakka. Ferrari voitti Italian ympäriajossa 2012 Montecatini Termeen päättyneen 11. etapin massakirin jälkeen. Saman kilpailun kolmannella etapilla hän oli aiheuttanut joukkokolarin vaihdettuaan ajolinjaansa loppukirin aikana. == Saavutuksia == Lähteet: Cyclingbase, Cycling Archives, Pro Cycling Stats ;2006 :Giro del Friuli Venezia Giulia, 2. etapin voitto :Trofeo Città di Brescia Memorial Rino Fiori, voitto :GP Città di Felino, voitto ;2008 :Tour ivoirien de la Paix, prologin voitto ;2009 :Marco Pantani Memorial, voitto ;2010 :GP Lugano, voitto :Giro del Friuli, voitto :Brixia Tour, 5. etapin voitto ;2011 :Tour de San Luis, 1. ja 3. etapin voitto :Italian ympäriajo, 6. etapilla kolmas ;2012 :Tour de Taiwan, 5. etapin voitto :Route Adélie, voitto :Flèche d'Emeraude, voitto :Italian ympäriajo, 11. etapin voitto, 18. etapilla kolmas ;2014 :Italian ympäriajo, pistekilpailussa kolmas :Espanjan ympäriajo, 2. etapilla kolmas ;2015 :GP Bruno Beghelli, kolmas ;2016 :GP Lugano, kolmas ;2017 :Italian ympäriajo, 2. etapilla toinen == Lähteet == Luokka:Italialaiset maantiepyöräilijät Luokka:Vuonna 1983 syntyneet Luokka:Elävät henkilöt
Eidsdal

Eidsdal on kylä Norddalissa, Møren ja Romsdalin läänissä, Norjassa. Eidsdal on osa hyvin tunnettua turistitietä, riksvei 63:a, joka yhdistää Eidsdalin ja Geirangerin Romsdalin ja Trollstigenin kautta. == Lähteet == Luokka:Norjan kylät Luokka:Norddal
Päivä kahden ihmisen

”Päivä kahden ihmisen” on Kari Kuivalaisen esittämä musiikkikappale, joka edusti Suomea Eurovision laulukilpailussa 1986. Kappale on Kuivalaisen itsensä säveltämä ja sanoittama. Kansainvälisessä loppukilpailussa laulun nimi oli ”Never the end”. Vuoden 1986 Suomen karsinnat järjestettiin kutsukilpailun avulla ja säveltäjiä kutsuttaessa otettiin huomioon heidän aikaisempi lauluntekijätuotantonsa sekä kokemus ja sopivuus yhteistyöhön ja tuotekehittelyyn. Pyrkimys oli saada kilpailuun sävelmiä, jotka olisi keskimääräistä ajanmukaisempia, ja joita ei ollut ajateltu vain kansallisiin tarkoituksiin. Kaikkiaan Yle valitsi yhdeksän säveltäjää, joiden joukossa oli Kari Kuivalainen. Hän alun perin kaavaili ”Päivä kahden ihmisen” -rockballadin esittäjäksi Kaija Koota, joka kuitenkin kieltäytyi vedoten laulun olevan sopimaton hänen uralleen. Sovittaja Mika Siekkinen ehdotti, että Kuivalainen esittäisi itse laulunsa.Murtomäki 2007, s.140–141. Voittokappaleen valitsi 11-jäseninen Ylen, lehdistön, äänilevyteollisuuden sekä viihde- ja musiikkialan edustajista koottu raati. Mukana oli myös euroviisuharrastajien klubin (OGAE) perustaja. Raati oli saanut tehtäväkseen valita kappale, joka saisi kansainväliseltä raadilta eniten pisteitä. Taiteellisista näkökohdista ei tarvinnut välittää. Kuivalaisen balladi voitti toiseksi tulleen Kirkan esittämän ”Uusiin taivaisiin” yhden pisteen erolla. Voittaja tuli monelle yllätyksenä, sillä Kuivalaista pidettiin kyllä lahjakkaana säveltäjänä, mutta kokemattomana laulajana ja esiintyjänä.Murtomäki 2007, s.141 Edustuskappaleen nimi vaihdettiin vetävämmäksi ”Never the endiksi” Kuivalaisen vastustuksesta huolimatta, mutta kappaleen muun sisällön säilyessä muuttomattomana hän myöntyi muutokseen. Kappale sai runsaasti kiitoksia Norjassa, mutta hyvää sijoitusta sille ei missään vaiheessa povattu.Murtomäki 2007, s.142 Kappale sijoittui Norjan Bergenissä järjestetyssä loppukilpailussa viidenneksitoista ja keräsi 22 pistettä. Korkeimmat pisteet, kahdeksan, tulivat kilpailun voittajamaa Belgiasta. ==Lähteet== * ===Viitteet=== Luokka:Suomen euroviisuedustuskappaleet Luokka:Vuoden 1986 euroviisuedustuskappaleet
Luigi Conti

Luigi Conti (2. maaliskuuta 1929 Ceprano – 5. joulukuuta 2015 Viterbo ) oli italialainen roomalaiskatolinen arkkipiispa ja kirkkonsa diplomaatti. Hänet vihittiin papiksi 29. syyskuuta 1954. Hän sai 1. elokuuta 1975 nimityksen Gratianan titulaariarkkipiispaksi ja apostoliseksi nuntiukseksi Haitille. Piispaksi konsekroinnin suoritti 5. lokakuuta Jean-Marie Villot, jota avustivat Bernardin Gantin ja Michele Federici. Conti nimitettiin 19. marraskuuta 1983 apostoliseksi pro-nuntiukseksi Irakiin ja Kuwaitiin, 17. tammikuuta 1987 apostoliseksi nuntiukseksi Ecuadoriin ja 12. huhtikuuta 1991 apostoliseksi nuntiukseksi Hondurasiin. 15\. toukokuuta 1999 Conti sai nimityksen apostoliseksi nuntiukseksi Turkkiin ja Turkmenistaniin. 8. elokuuta 2001 hänet nimitettiin apostoliseksi nuntiukseksi Maltalle ja Libyaan. Hän jäi eläkkeelle 5. kesäkuuta 2003. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1929 syntyneet Luokka:Vuonna 2015 kuolleet
Wille Valve

Wille Valve (s. 17. kesäkuuta 1980 Maarianhamina) on ahvenanmaalainen poliitikko. Hän toimii Ahvenanmaan maltilliset -puolueessa (Moderaterna på Åland). Valve on Ahvenanmaan maakuntapäivien jäsen vuodesta 2011. Vuosina 2013–2019 hän toimi Ahvenanmaan maakuntahallituksen kansliaministerinä ja sosiaaliministerinä. Valve on työskennellyt erityisavustajana Euroopan parlamentissaIngen mepp utan medarbetare Medborgarbladet 4/2009, ss. 18-19. viitattu 17.5.2012 ja toiminut Ahvenanmaan edustajana Pohjoismaiden neuvostossa vuosina 2011–2013. Vuodesta 2020 Valve on toiminut Ahvenanmaan terveys- ja sairaanhoito-organisaatio ÅHS:n hallituksen puheenjohtajana. Valve johtaa Itämeren parlamentaarikkokonferenssin Ahvenanmaan valtuuskuntaa. Valve on ollut Moderat Samling för Åland -puolueen puheenjohtaja vuodesta 2021.https://www.alandstidningen.ax/nyheter/nu-ar-wille-valve-moderaternas- ledare Vuoden 2023 eduskuntavaaleissa Valve valittiin Mats Löfströmin (r.) varaedustajaksi. ==Lähteet== == Aiheesta muualla == * Wille Valveen blogi * Wille Valve Ahvenanmaan maakuntapäivien kotisivulla Luokka:Ahvenanmaalaiset poliitikot Luokka:Vuonna 1980 syntyneet Luokka:Elävät henkilöt
José Guadalupe Padilla Lozano

José Guadalupe Padilla Lozano (12. joulukuuta 1920 – 8. syyskuuta 2013) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 20. huhtikuuta 1946 ja nimitettiin Veracruzin hiippakunnan johtoon 15. tammikuuta 1963. Piispaksi konsekroinnin suoritti 19. maaliskuuta José Garibi y Rivera, jota avustivat Francisco Javier Nuño y Guerrero ja Manuel Pío López Estrada.Catholic-Hierarchy.org: Bishop José Guadalupe Padilla Lozano Padilla Lozano osallistui Vatikaanin toiseen kirkolliskokoukseen. Hän jäi eläkkeelle 18. helmikuuta 2000. == Lähteet == Luokka:Meksikolaiset papit Luokka:Katoliset piispat Luokka:Vuonna 1920 syntyneet Luokka:Vuonna 2013 kuolleet
Rutilo Muñoz Zamora

Rutilo Muñoz Zamora (s. 4. kesäkuuta 1951) on meksikolainen roomalaiskatolinen piispa. Hänet vihittiin papiksi Veracruzin hiippakuntaan 19. maaliskuuta 1977 ja nimitettiin Coatzacoalcosin hiippakunnan johtoon 24. syyskuuta 2002. Piispaksi vihkiminen seurasi 20. marraskuuta. Pääkonsekraattorina toimi José Guadalupe Padilla Lozano, jota avustivat Giuseppe Bertello ja Carlos Talavera Ramírez.Catholic-Hierarchy.org: Bishop Rutilo Muñoz Zamora == Lähteet == Luokka:Meksikolaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
José Trinidad Sepúlveda Ruiz-Velasco

José Trinidad Sepúlveda Ruiz-Velasco (30. maaliskuuta 1921 Atotonilco El Alto – 4. syyskuuta 2017 Ayotlán) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 27. maaliskuuta 1948 ja nimitettiin Tuxtla Gutiérrezin hiippakunnan johtoon 20. toukokuuta 1965. Piispaksi vihkiminen seurasi 25. heinäkuuta. Pääkonsekraattorina toimi José Garibi y Rivera, jota avustivat Francisco Javier Nuño y Guerrero Sepúlveda Ruiz-Velasco sai 12. helmikuuta 1988 nimityksen San Juan de los Lagosin piispaksi, jonka virkaan hänet asetettiin 11. maaliskuuta. Hän jäi eläkkeelle 20. tammikuuta 1999.Catholic-Hierarchy.org: Bishop José Trinidad Sepúlveda Ruiz-Velasco Sepúlveda Ruiz-Velasco osallistui Vatikaanin toiseen kirkolliskokoukseen. == Lähteet == Luokka:Meksikolaiset papit Luokka:Katoliset piispat Luokka:Vuonna 1921 syntyneet Luokka:Vuonna 2017 kuolleet
Northampton Town FC

Northampton Town Football Club on jalkapalloseura Northamptonin kaupungista, Englannista. Kaudella 2021–2022 se pelaa Englannin neljänneksi korkeimmalla sarjatasolla Kakkosliigassa. Historiansa aikana Northampton on pelannut kerran maan ylimmällä sarjatasolla, kaudella 1965-1966. Northamptonin kotikenttänä toimii vuonna 1994 avattu Sixfields Stadium, johon mahtuu 7 653 katsojaa. == Aiheesta muualla == *Seuran oma kotisivusto Luokka:Englantilaiset jalkapalloseurat
Vincent Auriol

Vincent Auriol (27. elokuuta 1884 Revel, Haute-Garonne – 1. tammikuuta 1966 Pariisi) oli Ranskan presidenttinä vuosina 1947–1954. Auriol oli koulutukseltaan lakitieteiden tohtori ja filosofian lisensiaatti. Hän kuului sosialistipuolueeseen, jonka pääsihteerinä hän toimi vuosina 1919–1939. Auriol oli Ranskan rahaministeri 1936–1937 ja oikeusministeri 1937–1938. Toisen maailmansodan aikana hän oli pidätettynä 1940–1941. Tämän jälkeen hän oli mukana Charles de Gaullen vastarintaliikkeessä. Sodan jälkeen vuonna 1945 hänet valittiin valtiovarainministeriksi ja varapääministeriksi. Seuraavana vuonna hän toimi myös kansalliskokouksen puhemiehenä. == Presidenttinä == Auriol oli Ranskan neljännen tasavallan ensimmäinen presidentti. Presidenttikaudellaan hän pyrki sovittelemaan vasemmiston ja oikeiston välejä. Poliittisten kiistojen lisäksi hänen kauttaan värittivät myös talousvaikeudet ja Indokiinan sota. Auriol kieltäytyi jatkokaudesta. Auriol teki 6.–8. maaliskuuta 1950 valtiovierailun Lontooseen. == Lähteet == == Aiheesta muualla == Luokka:Ranskan presidentit Luokka:Ranskan valtiovarainministerit Luokka:Vuonna 1884 syntyneet Luokka:Vuonna 1966 kuolleet Luokka:Andorran ruhtinaskumppanit
Urijah Faber

Urijah Christopher Faber (s. 14. toukokuuta 1979 Isla Vista, Kalifornia, Yhdysvallat) on yhdysvaltalainen uransa lopettanut vapaaottelija. Hän oli muun muassa World Extreme Cagefighting -promootion höyhensarjan mestari yli kaksi vuotta. Faber otteli myös Ultimate Fighting Championship -promootion kääpiösarjassa, jossa hän oli neljä kertaa mestaruuskamppailussa, mutta hävisi jokaisella kerralla. Vapaaottelusivusto Sherdog listasi Faberin maailman toiseksi parhaaksi kääpiösarjan ottelijaksi 2012. ==Varhainen elämä== Faber varttui Lincolnissa, Kaliforniassa vanhempiensa Theo ja Suzanna Faberin kanssa. Faberilla on kaksi sisarusta, vanhempi veli Ryan ja nuorempi sisko Michaella. ==Lähteet== Luokka:Yhdysvaltalaiset vapaaottelijat Luokka: Vuonna 1979 syntyneet Luokka:Elävät henkilöt
Boutsen Energy Racing

Boutsen Energy Racing on belgialainen pikkuformulatalli. Tallin perusti entinen F1-kuljettaja Thierry Boutsen. Talli kilpaili Eurocup Formula Renault- sarjassa vuosina 2007-08. Nykyään talli kilpailee Le Mans Series ja Eurocup Mégane Trophy-sarjoissa. ==Aiheesta muualla== *http://www.boutsenginion.com/en Luokka:Belgialaiset autourheilutallit
Kilimanjaron lumet

Kilimanjaron lumet voi tarkoittaa seuraavia asioita: *Kilimandšaron lumet, Ernest Hemingwayn novellikokoelma, valikoima teoksesta The first forty-nine stories **Kilimandšaron lumet, novelli Ernest Hemingwayn samannimisissä kokoelmissa Kilimandšaron lumet ja Ensimmäiset 49 kertomusta *Kilimanjaron lumet (The Snows of Kilimanjaro), Henry Kingin ohjaama elokuva vuodelta 1952 *Kilimanjaron lumet (Les neiges du Kilimandjaro), Robert Guédiguianin ohjaama elokuva vuodelta 2011
Laiskotellen

”Laiskotellen” on Lasse Mårtensonin esittämä musiikkikappale, joka edusti Suomea Eurovision laulukilpailussa 1964. Kappale on Mårtensonin säveltämä ja Sauvo Puhtilan sanoittama. Vuoden 1964 Suomen karsinnassa oli ensin postikorttiäänestys, jossa oli kymmenen sävelmää mukana. Alueraadit ja Pohjola-raati valitsivat kuudesta laulusta voittajan. Kappale sijoittui Kööpenhaminassa järjestetyssä loppukilpailussa seitsemänneksi ja keräsi yhdeksän pistettä. Suomi sai Tanskalta, Norjalta ja Isolta-Britannialta jokaiselta kolme pistettä. Kappaleesta tuli näin Marion Rungin ”Tipi-tiin” ohella siihen asti parhaiten menestynyt Suomen euroviisu. ==Lähteet== Luokka:Suomen euroviisuedustuskappaleet Luokka:Vuoden 1964 euroviisuedustuskappaleet Luokka:Sauvo Puhtilan sanoittamat kappaleet
Francisco de Paula Victor

Francisco de Paula Victor (11. marraskuuta 1935 Paraisópolis – 21. marraskuuta 2018Bishop Francisco de Paula Victor) oli brasilialainen roomalaiskatolinen piispa. Hänet vihittiin papiksi Brasílian arkkihiippakuntaan 1. joulukuuta 1990 ja nimitettiin sen vihkipiispaksi sekä Turres in Numidian titulaaripiispaksi 28. elokuuta 1996. Piispaksi vihkiminen seurasi 26. lokakuuta. Pääkonsekraattorina toimi José Freire Falcão, jota avustivat Alfio Rapisarda ja Geraldo do Espírito Santo Ávila.Catholic-Hierarchy.org: Bishop Francisco de Paula Victor Victor jäi eläkkeelle 23. helmikuuta 2011. == Lähteet == Luokka:Brasilialaiset papit Luokka:Katoliset piispat Luokka:Vuonna 1935 syntyneet Luokka:Vuonna 2018 kuolleet
Guangzhou FC

Guangzhou Evergrande on kiinalainen jalkapalloseura Kantonin kaupungista Guangdongin maakunnasta. Seuran miesten edustusjoukkue pelaa maan korkeimmalla sarjatasolla Kiinan Superliigassa. Seuran omistavat Evergrande Real Estate Group -kiinteistöyritys ja Alibaba Group. Seura on voittanut Aasian mestarien liigan kahdesti, Kiinan Superliigan neljä kertaa peräkkäin vuosina 2011–2014. Lisäksi seura on saavuttanut sekä Kiinan cupin että Kiinan supercupin voitot vuonna 2012. ==Saavutukset== * Kiinan Superliiga (8): 2011, 2012, 2013, 2014, 2015, 2016, 2017, 2019 * Kiinan cup (2): 2012, 2016 * Kiinan supercup (3): 2012, 2016, 2017 * AFC Champions League (2): 2013, 2015 ==Entisiä valmentajia== * Marcello Lippi (2012–2014) * Luiz Felipe Scolari (2015–2017) ==Lähteet== Luokka:Kiinalaiset jalkapalloseurat Luokka:Vuonna 1954 perustetut urheiluseurat Luokka:Kantonin urheilu
Thomas Van der Plaetsen

Thomas van der Plaetsen (s. 24. joulukuuta 1990 Gent) on belgialainen kymmenottelija. Van der Plaetsen voitti kymmenottelun kultaa alle 20-vuotiaiden EM-kilpailuissa 2009 uusilla ennätyspisteillään 7769. Sisäratojen EM-kilpailuissa 2011 hän sijoittui kuudenneksi. Alle 23-vuotiaiden EM-kilpailuissa Ostravassa 2011 hän voitti kultaa uudella ennätyksellään 8157 pistettä. Daegun MM-kilpailuissa 2011 hän sijoittui 13:nneksi pistein 8069. Hän voitti 2013 kultaa Kazanin universiadeissa ennätyspisteillään 8164 ja sijoittui 15:nneksi Moskovan MM-kilpailuissa 2013 uudella ennätyksellään 8255. Sopotin MM-hallikilpailuissa 2014 Van der Plaetsen saavutti seitsenottelussa pronssia Belgian ennätyspisteillä 6259 pisteellä.http://yle.fi/urheilu/eatonin_me-haaveet_vesittyivat/7127180 Zürichin EM-kilpailuissa 2014 hän sijoittui kymmenenneksi. Van der Plaetsen valittiin Belgian vuoden urheilijaksi 2014. Syyskuussa 2014 Van der Plaetsen antoi istukkahormonia sisältäneen dopingnäytteen. Positiivisen dopingnäytteen syyksi paljastui kivessyöpä, joten positiivinen dopingtulos kumottiin. Vuonna 2015 hän saavutti kultaa opiskelijoiden MM-kilpailuissa vuoden 2013 tapaan. Pekingin MM-kilpailuissa hän sijoittui 14:nneksi pistein 8035. Van der Plaetsen voitti kymmenottelun Euroopan-mestaruuden Amsterdamissa 2016 pistein 8218. Rio de Janeiron olympialaisissa hän sijoittui kahdeksanneksi ennätyspisteillään 8332. Hän keskeytti kymmenottelun Lontoon MM-kilpailuissa 2017 ja Berliinin EM-kilpailuissa 2018. Hän sijoittui kuudenneksi Glasgow'n sisäratojen EM-kilpailuissa 2019 ja yhdeksänneksi Dohan MM-kilpailuissa 2019. Vuodelle 2021 siirretyissä Tokion olympialaisissa hän keskeytti kymmenottelun. == Henkilökohtaiset ennätykset == Lähde: Tilastopaja, IAAF === Ulkoradat === * 100 metrin juoksu – 11,04 s (2014) * 400 metrin juoksu – 48,64 s (2011) * 1 500 metrin juoksu – 4.32,52 min (2011) * 110 metrin aitajuoksu – 14,36 s (2021) * Korkeushyppy – 217 cm (2011) * Seiväshyppy – 545 cm (2019) * Pituushyppy – 790 cm (2021) * Kuulantyöntö – 14,12 metriä (2014) * Kiekonheitto – 48,81 metriä (2018) * Keihäänheitto – 65,31 metriä (2013) * Kymmenottelun pisteet – 8430 (2021) === Sisäradat === * 60 metrin juoksu – 7,13 (2014) * 1 000 metrin juoksu – 2.40,50 (2014) * 60 metrin aitajuoksu – 8,06 (2014) * Korkeushyppy – 213 (2014) * Seiväshyppy – 550 (2019) * Pituushyppy – 778 (2014) * Kuulantyöntö – 14,32 (2014) * Seitsenottelun pisteet – 6259 NR (2014) NR = maan ennätys == Lähteet == == Aiheesta muualla == *Thomas van der Plaetsenin kotisivut *Thomas van der Plaetsen val.be -sivustolla Luokka:Belgialaiset yleisurheilun moniottelijat Luokka:Vuonna 1990 syntyneet Luokka:Elävät henkilöt
Let’s do it!

Let’s do it! (tai Let’s do it! World) on kansainvälinen siivoustalkooliike. Se sai alkunsa vuonna 2008 Virossa järjestetystä Teeme ära! -tempauksesta, jossa 50 000 virolaista siivosi talkoovoimin yhden päivän aikana 10 000 tonnia roskaa ja jätettä julkisista paikoista. Vuonna 2011 liikkeeseen osallistui 2,5 miljoonaa ihmistä 16 maassa. Vuoden 2012 siivouskampanja oli nimeltään World Cleanup 2012. Yli 70 maata on toistaiseksi osallistumassa talkoisiin, myös Suomi. ==Suomessa== Suomessa liikkeeseen on osallistuttu vuosina 2011 ja 2012. Vuoden 2011 talkoot olivat nimeltään Suomi puhtaaksi – päivässä!, ja niiden suojelija oli Tasavallan Presidentti Tarja Halonen. Vuoden 2012 talkoot ovat nimeltään Talkoillaan – Suomi puhtaaksi!. Vuoden 2012 talkoisiin on osallistunut toukokuun 10. päivään mennessä Suomessa 130 kuntaa. ==Lähteet== ==Aiheesta muualla== * Luokka:Ympäristönsuojelu Luokka:Tapahtumat
Max Jason Mai

Max Jason Mai (oikealta nimeltään Miroslav Šmajda, s. 27. marraskuuta 1987, Košice, Tšekkoslovakia) on slovakialainen laulaja. ==Eurovision laulukilpailu 2012== Max Jason Mai edusti Slovakiaa vuoden 2012 Eurovision laulukilpailussa kappaleellaan "Don't Close Your Eyes". Kappale on melko epätyypillinen kilpailulle, jossa raskaampi musiikki on ollut harvinaista, hard rock -yhtye Lordin vuoden 2006 voitosta huolimatta. Kappale ei päässyt kilpailun semifinaalista finaaliin. Luokka:Slovakialaiset laulajat Luokka:Slovakian euroviisuedustajat Luokka:Vuoden 2012 euroviisuedustajat Luokka:Vuonna 1987 syntyneet Luokka:Elävät henkilöt
Timin mänty

Timin mänty on lähes 400-vuotias mänty Hämeenkyrössä, Timin kylässä. Se lienee Pirkanmaan vanhin mänty. Puu juuristoineen on rauhoitettu vuonna 1966. Timin mänty on saattanut olla muinaissuomalaisten uskontojen pyhä uhripuu. Näiden uskontojen tavat, kuten loitsut, uhraukset ja karhun pyhyys ovat olleet pitkään voimissaan, vaikka valtio kielsi muinaisuskojen harjoituksen jo 1600-luvulla. Timin männyssä on nähty karhunkalloja ja puun halkeamaan on upotettu rahaa ainakin 1930-luvulle asti. Puuta on käytetty myös hammassäryn poisloihtimiseen. == Lähteet == * === Viitteet === == Aiheesta muualla == * Reino Kalliola : Latva pilviä lakaisi ... Suomen suurimmat ja vanhimmat puut, Helsingin Sanomat, 20.03.1939, nro 77, s. 4, Kansalliskirjaston digitaaliset aineistot Luokka:Hämeenkyrön luonto Luokka:Suomen luonnonmuistomerkit Luokka:Suomen puuyksilöt Luokka:Timi Luokka:Mänty-yksilöt
Huopalahden kirkko

Huopalahden kirkko sijaitsee Helsingin Etelä-Haagassa, ja se kuuluu Haagan seurakuntaan. Rakennus oli toiminut ensin suomenkielisten kokouspaikkana ja sen jälkeen kouluna. Vuonna 1917 siinä alettiin järjestää jumalanpalveluksia. Kirkollisen käytön piti olla tilapäistä, sillä Eliel Saarinen oli suunnitellut alueelle uuden kirkon, jota ei kuitenkaan koskaan rakennettu. Vuonna 1928 rakennus muutettiin virallisesti rukoushuoneeksi, ja kirkoksi se vihittiin peruskorjauksen jälkeen vuonna 1942.Huopalahden kirkko Helsingin kirkot -sivustolla Hakavuoren kirkosta luopumisen myötä Huopalahden kirkko on tätä nykyä Haagan seurakunnan ainoa kirkko. Kirkkorakennus on puurakenteinen ja punaiseksi maalattu. Sinne mahtuu 200 henkeä. Alttaritauluna on Harry Kivijärven pronssiveistos Ristiinnaulittu (1959). Kirkossa on myös Eeva Ryynäsen ja Auli Korhosen veistokset sekä entinen alttaritaulu, joka on jäljitelmä Peter Paul Rubensin maalauksesta. == Lähteet == Luokka:Haaga Luokka:Helsingin kirkot Luokka:Suomen puukirkot Luokka:Helsingin suojellut rakennukset
Amerikanmuikku

Amerikanmuikku (Coregonus artedi) on siikojen sukuun kuuluva, Pohjois-Amerikan pohjoisosien sisävesissä elävä suhteellisen pienikokoinen lohikalalaji. Amerikanmuikun tuntomerkki on leukojen suhteellinen pituus: sen ylä- ja alaleuat ovat keskenään jokseenkin saman pituiset, kun taas samojen vesien sillisiialla (Coregonus clupeaformis) yläleuka on alaleukaa pidempi, kuten eurooppalaisella siiallakin. Pohjois-Amerikan Isojenjärvien alueella esiintyy useita muikun tapaisia, elintavoiltaan ja esiintymiseltään eroavia siikakaloja, joita on perinteisesti pidetty erillisinä lajeina. Näitä yleisnimellä "cisco" kutsuttuja lajeja ovat Coregonus artedin ohella Coregonus alpenae, Coregonus johannae, Coregonus hoyi, Coregonus kiyi, Coregonus nigripinnis, Coregonus reighardi ja Coregonus zenithicus, joista osa katsotaan jo hävinneiksi. Geneettisten tutkimusten perusteella on päätelty, etteivät nämä muodot kuitenkaan edusta itsenäisiä lajeja vastaavia erillisiä kehityslinjoja, vaan ekologinen ja morfologinen eriytyminen on tapahtunut itsenäisesti eri järvissä. Kehityksen tulos voidaan pikemmin katsoa yhden lajin sisäiseksi monimuotoisuudeksi, joka kaikki sisältyy laajennettuun amerikanmuikun käsitteeseen Coregonus artedi sensu lato.Turgeon, J. & Bernatchez, L. (2003) Reticulate evolution and phenotypic diversity in North American ciscoes, Coregonus ssp. (Teleostei: Salmonidae): implications for the conservation of an evolutionary legacy Conservation Genetics 4: 67–81. Amerikanmuikku ei ole eurooppalaisen muikun lähisukulainen, vaan edustaa siitä erillistä kehityslinjaa siikojen suvussa yhdessä omulsiian kanssa.Bernatchez L, Colombani F, Dodson JJ (1991) Phylogenetic relationships among the subfamily Coregoninae as revealed by mitochondrial DNA restriction analysis Journal of Fish Biology 39 (Suppl A):283-290. ==Katso myös== *Siperianmuikku ==Lähteet== * Luokka:Lohikalat
Antonin Manavian

Antonin Manavian (s. 26. huhtikuuta 1987 Pariisi, Ranska) on ranskalainen jääkiekkopuolustaja. Manavian on edustanut Ranskaa maailmanmestaruuskilpailuissa 2009, 2010, 2012, 2013, 2014, 2015, 2017, 2018 ja 2019. ==Lähteet== * Luokka:Ranskalaiset jääkiekkoilijat Luokka:Vuonna 1987 syntyneet Luokka:Elävät henkilöt
Kaksoiselämää (vuoden 1914 elokuva)

Kaksoiselämää (Caught in a Cabaret; tunnetaan myös nimillä Yllätettynä ravintolassa, Ylpeys häviön enteenä ja Chaplin tarjoilijana) on yhdysvaltalainen lyhyt mykkäelokuva, jonka pääosissa ovat Charlie Chaplin ja elokuvan ohjannut sekä tuottanut Mabel Normand. Kaksoiselämää oli Chaplinin ensimmäinen ohjaustyö; hän toimi elokuvassa Normandin apulaisohjaajana. Siinä näkyy joitain Chaplinin myöhemmän uran teemoista. Elokuvassa hän näyttelee henkilöä, joka esittää olevansa joku muu kuin oikeasti onkaan. Tässä elokuvassa motiivit teon taustalla ovat kuitenkin itsekkäitä, kun myöhemmin niihin tulee myös altruistisia teemoja. Lisäksi elokuvassa on Chaplinin ja kabareen omistajan välillä eräänlainen Daavidin ja Goljatin kohtaaminen, joita on myöhemmin myös Chaplinin elokuvissa. == Juoni == Chaplin esittää elokuvassa Kaksoiselämää kabareetarjoilijaa, joka on aina ongelmissa pomonsa (Edgar Kennedy) ja taistelussa toisen tarjoilijan (Chester Conklin) kanssa. Chaplin pelastaa Mabelin hahmon puistossa ryöstäjältä, kun on ulkoiluttamassa mäyräkoiraansa. Chaplin esittäytyy Kreikan suurlähettilääksi, O. T. Axleksi, ja hän saa kiitoksensa Mabelin kotona tämän vanhemmilta Mabelin poikaystävän (Harry McCoy) harmiksi. Chaplin saa myös kutsun perheen pihajuhliin, mutta Mabelin poikaystävä seuraa Chaplinia töihin ja näkee tämän oikean identiteetin. Chaplin käyttäytyy huonosti Mabelin pihajuhlissa. Chaplinin palattua töihin Mabelin poikaystävä ehdottaa juhlien jatkamista läheisessä kabareessa. Kun Chaplin näkee juhlaväen kabareessa, hän piilottaa esiliinansa ja istuu Mabelin viereen. Kun Chaplinin johtaja näkee tämän istuvan pöydässä työaikana, Chaplin paljastuu tarjoilijaksi. Tästä seuraa taistelu, jossa Chaplin lyö pomoansa. Tämän jälkeen hän tunnustaa rakkautensa Mabeliin, joka kuitenkin hylkää Chaplinin. == Lähteet == == Aiheesta muualla == * Luokka:Vuoden 1914 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat
Vätternrundan

Vätternrundan on yksi maailman suurimmista pyöräilytapahtumista. Se järjestetään vuosittain Ruotsissa, ja osallistujat pyöräilevät Vättern-järven ympäri yhteensä 300 kilometrin matkan maanteitä pitkin. Reitti alkaa Motalan kunnasta, jossa sijaitsee kisakeskus. Vätternrundania edeltävän kahden viikon aikana Motalassa järjestetään muitakin pyöräilytapahtumia, kuten 150 kilometrin pituinen Halvvättern, ainoastaan naisille tarkoitettu 100 kilometrin Tjejvättern sekä lapsille suunnattu kahden kilometrin Minivättern. Vuoden 2008 Vätternrundanissa liikkeelle lähti 15 945 osallistujaa yli 30 eri maasta. Heistä 15 205 sai pyöräiltyä reitin loppuun asti. Vuonna 2009 ilmoittautujia oli lähes 18 000. Osanottajien suuren määrän vuoksi tapahtumaa ei järjestetä yhteislähtönä, vaan esimerkiksi vuonna 2008 pyöräilijät lähetettiin liikkeelle 50–70 hengen ryhmissä, jotka aloittivat matkansa kahden minuutin välein. Ensimmäinen ryhmä aloitti kello 20 perjantai-iltana ja viimeinen kello viiden aikaan lauantaiaamuna. Vätternrundan järjestettiin virallisesti ensimmäisen kerran perjantaina 17. kesäkuuta 1966. Tapahtuman taustalla oli urheilulääketieteen edustajan, professori Sten-Otto Liljedahlin halu tehdä käytännön kokeita yhteyksistä kovan harjoittelun ja veden- ja ruoantarpeen välillä. Tämän vuoksi hän ja paikallinen pyöräkauppias Ewert Rydell järjestivät vuonna 1965 pyöräilyjä Vättern-järven ympäri. Vuodesta 1974 lähtien Vätternrundanin reitti on kulkenut myötäpäivään, mitä ennen se pyöräiltiin vastapäivään. Pyöräilykypäristä tuli pakollisia 1984. == Lähteet == == Aiheesta muualla == * Viralliset sivut Luokka:Ruotsin pyöräily Luokka:Pyöräilykilpailut Luokka:Ruotsin urheilutapahtumat
Bjarke Møller

Bjarke Møller (s. 23. syyskuuta 1985 Aalborg, Tanska) on tanskalainen jääkiekkoilija, pelipaikaltaan keskushyökkääjä. Hän edusti Tanskaa MM-kisoissa 2012. ==Lähteet== * Luokka:Tanskalaiset jääkiekkoilijat Luokka:Vuonna 1985 syntyneet Luokka:Elävät henkilöt
Ken André Olimb

Ken André Olimb (s. 21. tammikuuta 1989 Oslo, Norja) on norjalainen jääkiekkoilija, joka pelaa Saksan DEL-liiga joukkue Schwenninger Wild Wingsissä. Pelipaikaltaan hän on keskushyökkääjä, mutta pystyy pelaamaan myös laitahyökkääjänä. Mathis Olimb on Ken Andrén veli. Olimb on edustanut Norjaa jääkiekon maailmanmestaruuskilpailuissa yksitoista kertaa ja talviolympialaisissa kahdesti. ==Lähteet== * Luokka:Norjalaiset jääkiekkoilijat Luokka:Vuonna 1989 syntyneet Luokka:Elävät henkilöt
Kamera-ajo

Kamera-ajo ja raideajo ovat elokuvaustermejä, joilla tarkoitetaan liikkuvalla kameralla tehtyjä kuvauksia. Kamera-ajot on perinteisesti tehty kameralla, joka on asetettu raiteita pitkin kulkevaan dollyyn tai johonkin muuhun pyörillä liikkuvaan laitteeseen. Kamera-ajossa kuvauksen kohde pysyy paikallaan, mutta kamera liikkuu. Raideajossa sekä kohde että kamera liikkuvat. == Lähteet == == Aiheesta muualla == Luokka:Elokuvanteko
Miika Takkula

Miika Takkula (s. 17. huhtikuuta 1983 Kiiminki) on entinen suomalainen jalkapalloilija, pelipaikaltaan keskikenttä. Nykyään hän toimii Veikkausliiga- seura Ilveksen urheilutoimenjohtajana. Miika Takkula pelasi urallaan aluksi oululaisessa Tervarien Ykkösen joukkueessa kausilla 2001 ja 2002. AC Oulun perustamisen myötä hän siirtyi uuteen oululaiseen Ykkösen seuraan, jossa pelasi kaikkiaan 40 ottelussa. http://www.sinitahdet.net/acoulu/pelaajat/miika_takkula/ – Sinitähdet: Miika Takkula Kaudeksi 2005 hän siirtyi Turkuun Interiin, mutta käytännössä kausi meni Interin ykkösessä pelannessa naantalilaisessa farmiseurassa VG-62.http://www.veikkausliiga.hs.prewise.com/News.aspx?type=&ID;=13350 Miika Takkula Oulusta Interiin – Veikkausliiga, 24.11.2004http://www.ts.fi/urheilu/1074023142/Nuortunut+Inter+satsaa+nopeaan+peliin Nuortunut Inter satsaa nopeaan peliin – Turun Sanomat, 3.2.2005 Kausiksi 2006 ja 2007 Takkula palasi Ouluun, mutta loukkaantumisten myötä otteluita tuli pelattua vähemmän. Hän lopetti pelaamisensa kauteen 2007, jolloin hän esiintyi talven liigacupissa AC Oulun riveissä ja kesäkaudella Kakkosessa pelannessa OLS:ssä. Urallaan Miika Takkula pelasi kaikkiaan 84:ssä Ykkösen ottelussa kausina 2001–2006. Myöhemmin hän on pääkaupunkiseudulla ollessaan siirtynyt HJK:n junioriorganisaatioon valmentajaksi. Keväällä 2013 Takkula valittiin HJK-junioreiden valmennuspäälliköksi. Miika Takkulan veljiä ovat kansanedustajana ja eurokansanedustajana toiminut Hannu Takkula ja sellisti- urheilutoimittaja Heikki Takkula. ==Lähteet== ==Aiheesta muualla== * Tilastot Playerhistory.comissa Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Saarenmaankämmekkä

Saarenmaankämmekkä (Dactylorhiza osiliensis) on Virosta Saarenmaan Lümandasta vuonna 2003 löydetty liuskakämmekkälaji. Se on ulkonäöltään jossain määrin länsieurooppalaisen englanninkämmekän (Dactylorhiza praetermissa) kaltainen kookas suokasvi. Laji on varmistettu tieteelle uutena DNA-analyysin avulla. Saarenmaankämmenkkää ei ole tavattu muualta maailmasta. Sen lisäksi saarella on toinenkin kotoperäinen putkilokasvilaji saarenmaanlaukku (Rhinanthus osiliensis). ==Lähteet== Luokka:Liuskakämmekät Luokka:Aiemmin tunnistetut kasvilajit Luokka:Saarenmaa
Oskars Cibuļskis

Oskars Cibuļskis (s. 9. huhtikuuta 1988 Riika, Latvian SNT, Neuvostoliitto) on latvialainen jääkiekkopuolustaja. Cibuļskis on edustanut Latviaa yhdeksessä MM-turnauksessa. == Tilastot == 2004–2005 SK LSPA/Riga Latvia 24 5 10 15 18 3 2 0 2 4 2005–2006 SK LSPA/Riga Latvia 0 3 3 44 – – – – – HK Riga 2000 Valko- Venäjä 2 0 0 0 0 – – – – – 2006–2007 SK LSPA/Riga Latvia 46 11 20 31 62 – – – – – 2007–2008 SK LSPA/Riga Latvia 43 8 24 32 66 – – – – – 2008–2009 EC Salzburg Itävalta 52 2 10 12 32 17 1 2 3 16 2009–2010 Dinamo Riika KHL 12 0 0 0 10 3 0 0 0 2 Dinamo Juniors Riga Valko-Venäjä 21 4 8 12 30 – – – – – 2010–2011 Dinamo Riika KHL 37 2 7 9 24 11 1 6 7 4 2011–2012 Dinamo Riika KHL 42 1 2 3 10 6 0 0 0 0 2012–2013 Dinamo Riika KHL 38 2 4 6 14 – – – – – 2013–2014 Dinamo Riika KHL 12 1 0 1 4 – – – – – 2014–2015 Dinamo Riika KHL 56 5 12 17 60 – – – – – 2015–2016 Dinamo Riika KHL 39 1 2 3 20 – – – – – 2016–2017 Dinamo Riika KHL 48 3 6 9 46 – – – – – 2017–2018 HK Hradec Králové ČEL 49 7 10 17 24 11 1 4 5 16 2018–2019 HK Hradec Králové ČEL 48 3 9 12 22 4 0 0 0 2 2019–2020 HK Hradec Králové ČEL 39 1 10 11 42 2 0 0 0 0 2020–2021 HC Litvínov ČEL 45 4 4 8 47 3 0 1 1 0 2021–2022 Dinamo Riika KHL 31 5 6 11 23 – – – – – Brynäs IF SHL 11 0 2 2 0 2 0 1 1 0 2022–2023 Rytíři Kladno ČEL 50 2 10 12 19 – – – – – 9 kautta yhteensä KHL 315 20 39 59 211 20 1 6 7 6 5 kautta yhteensä ČEL 231 17 43 60 154 20 1 5 6 18 4 kautta yhteensä Latvia 113 24 57 81 190 3 2 0 2 4 2 kautta yhteensä Valko-Venäjä 23 4 8 12 30 – – – – – == Lähteet == * Luokka:Latvialaiset jääkiekkoilijat Luokka:Vuonna 1988 syntyneet Luokka:Elävät henkilöt
Jean Fridolin Nganbe Nganbe

Jean Fridolin Nganbe Nganbe (s. 11. toukokuuta 1988 Douala, Kamerun) on kamerunilainen jalkapalloilija, joka edusti viimeksi Ilves-Kissoja. Hän on pelipaikaltaan keskikenttäpelaaja. Nganbe Nganbe pelasi kauteen 2009 asti kotimaassaan Kamerunissa pääsarjaseura Canon Yaoundéssa. Sinä aikana hän pelasi kotimaansa alle 20-vuotiaiden maajoukkueessa kolme ottelua, joissa teki kaksi maalia. Keväällä 2010 Nganbe Nganbe siirtyi Veikkausliigaan ja AC Oulun riveihin. Veikkausliigadebyytin Nganbe Nganbe pelasi 18. huhtikuuta ottelussa AC Oulu - Tampere United. Kausi 2010 päättyi kuitenkin elokuussa vakavaan loukkaantumiseen. Kaudeksi 2010–2011 Nganbe Nganbe siirtyi Puolan toiselle sarjatasolle Odra Wodzisławin joukkueeseen. Nganbe Nganbe palasi Ouluun elokuussa 2011, kun hän siirtyi loppukauden ajaksi OPS:n riveihin. Tammikuussa 2012 hän teki kahden vuoden jatkosopimuksen OPS:n kanssa. Heinäkuussa 2013 FC Lahti vuokrasi Nganben loppukauden kattavalla pelaajasopimuksella. Kaudeksi 2014 Nganbe Nganbe siirtyi Veikkausliigassa pelaavaan Vaasan Palloseuraan. Vaasaan siirtyessään Nganbe Nganbe on pelannut AC Oulussa ja FC Lahdessa kaikkiaan 35 Veikkausliigaottelua ja tehnyt niissä 6 maalia. ==Lähteet== Luokka:Kamerunilaiset jalkapalloilijat Luokka:Vuonna 1988 syntyneet Luokka:Elävät henkilöt
Paljasjalkapuisto

Paljasjalkapuisto on puistomainen alue, joka on tarkoitettu paljain jaloin käveltäväksi. Paljasjalkapuistossa on erilaisia materiaaleja jalkapohjalla aistittavaksi, kuten kaadettuja puunrunkoja, käpyjä, kiviä ja vesialueita. Saksan ensimmäinen paljasjalkapolku perustettiin vuonna 1992 Bad Sobernheimiin. Nyt Saksassa on jo yli 60 paljasjalkapuistoa, joissa käy vuosittain satojatuhansia ihmisiä. Paljasjalkapuistoja on myös muun muassa Tanskassa, Australiassa ja Etelä-Koreassa. ==Lähteet== ==Aiheesta muualla== * * Luokka:Puistot
Arromanches-les-Bains

Arromanches-les-Bains on Ranskan kunta Calvadosin departementissa Ala- Normandian hallintoalueella. Kunta sijaitsi operaatio Neptunuksen Omaha- rantaan liittyneiden taistelutapahtumien alueella ja sen edustalla oli Mulberry-satama. Arromanches-les-Bains:ssa on Normandian maihinnousuun liittyvä museo. http://www.musee-arromanches.fr/accueil/index.php?lang=uk ==Lähteet== ==Kuvia== Image:Arromanches_beach_1.jpg Image:Arromanches Beach.JPG Image:Mulberryharbour.JPG Image:Arromanches-mulberry-3.jpg Luokka:Calvadosin kunnat
Lars Erik Spets

Lars Erik Spets (s. 2. huhtikuuta 1985 Trondheim) on norjalainen jääkiekkoilija, joka pelaa tällä hetkellä Lørenskogin joukkueessa Norjan GET- ligaenissa. Ennen sitä hän pelasi Vålerengassa. Spets on pelannut Norjan maajoukkueessa vuodesta 2005 lähtien. Hänen veljensä, Knut Henrik ja Vegard ovat myös jääkiekkoilijoita. == Lähteet == == Aiheesta muualla == *Lars Erik Spets Eurohockey.net -sivustolla *Lars Erik Spets Eliteprospects.com -sivustolla Luokka:Norjalaiset jääkiekkoilijat Luokka:Vuonna 1985 syntyneet Luokka:Elävät henkilöt
Sturecompagniet

Sturecompagniet on Ruotsin suurin ja tunnetuin yökerho. Se sijaitsee Tukholmassa 1800-luvulta peräisin olevassa kylpylärakennuksessa osoitteessa Sturegatan 4, Stureplanin vierellä. Sen yhteydessä on myös yökerhot Hell's Kitchen ja V. V on yökerhon VIP-tila. Sturecompagniet kuten Östermalm yleensä tunnetaan kalliina ja yläluokkaisena huvittelupaikkana. Sturecompagniet on osa Stureplansgruppen-yökerho- ja ravintolayhtymää. Emoyhtiön kaikkien osien yhteenlasketun liikevaihdon arvioitiin nousevan vuonna 2011 lähes miljardiin kruunuun. Sturecompagnietin ovella 4. joulukuuta 1994 tapahtuneessa ammuskelussa sai surmansa neljä ihmistä ja 20 haavoittui, kun yökerhon ovelta aiemmin ystävineen käännytetty Tommy Zethraeus palasi automaattiaseen kanssa ja avasi tulen. Hän sai teostaan elinkautisen vankeustuomion ja monet tekoon muuten liittyneet henkilöt saivat eri mittaisia vankeutuomiota. ==Lähteet== Luokka:Ravintolat Ruotsissa Luokka:Tukholma Luokka:Yökerhot
Täpläsoukkosiipi

TäpläsoukkosiipiKimmo Silvonen (Amata phegea) on laajalti Euroopassa tavattava pienehkö, mustavalkoinen perhoslaji. Se on tunnettu myös nimellä euroopansoukkokehrääjä.Rougeot & Viette. Euroopan ja Pohjois-Afrikan kiitäjät ja kehrääjät. Tammi 1983 ISBN 978-951-30-5585-1. == Koko ja ulkonäkö == Täpläsoukkosiipi on keskikokoinen ja huomattavan kapeasiipinen musta perhonen. Etusiivet ovat sinertävän mustat ja niissä on kuusi valkoista, melko läpikuultavaa laikkua. Takasiivissä laikkuja on kaksi tai kolme. Perhosen ruumis on lähes kokonaan musta ja sinisen metallinhohtoinen. Takaruumiin tyvessä ja keskellä on leveä keltainen poikkiraita, joka ulottuu lähes koko takaruumiin ympäri. Lisäksi keskiruumiin sivuilla on kaksi keltaista täplää. Tuntosarvet ovat mustat ja niiden kärkiosat ovat laajalti valkoiset.UK Moths Siipiväli on 35–40 mm. Euroopassa tavattavat soukkosiipilajit muistuttavat suuresti toisiaan. Niillä esiintyy myös jonkin verran maantieteellistä muuntelua ulkonäössä, joten lajin varmistamiseksi on yleensä tarpeen tietää myös perhosen löytöpaikka. Turvallisin lajinmääritystapa on genitaalien tutkiminen. Lisäksi varsin samannäköinen perhonen on punatäpliin kuuluva Zygaena ephialtes. == Levinneisyys ja lentoaika == Täpläsoukkosiipeä tavataan Etelä-Euroopassa Pyreneiden niemimaalta Ukrainaan, Lähi-itään ja Kaukasukselle. Pohjoisimmillaan lajia tavataan paikoittain Saksan pohjoisosissa.Portal für Schmetterlinge / Raupe Se on osassa esiintymisaluettaan hyvin paikallinen mutta usein hyvin runsaslukuinen. Perhoset lentävät kesä-heinäkuussa. Suomessa tai muualla Pohjoismaissa täpläsoukkosiipeä ei tavata. == Elinympäristö ja elintavat == Täpläsoukkosiipi on kuivilla, pensaikkoisilla niityillä ja metsänreunustoilla elävä perhoslaji. Yksilöt lentävät päivisin, käyvät kukilla imemässä mettä, ja etenkään naaraat eivät liiku häirittyinäkään. Toukka talvehtiiCatalogue of the Lepidoptera of Belgium Bestimmungshilfe des Lepiforums == Ravintokasvi == Toukka on polyfagi, jonka ravintokasveja ovat monet matalat kasvit, kuten ratamot (Plantago) ja voikukat (Taraxacum). == Lähteet == == Aiheesta muualla == * Moths and Butterflies of Europe and North Africa * Pherobase: Semiochemicals of Amata phegea, the Nine-spotted Luokka:Siilikkäät
Miinan koulu

Miinan koulu (aiemmin Keskustan ala-aste) on alakoulu Jokioisissa. Se on perustettu vuonna 1977. Koulussa annetaan 1.–6. luokkien opetusta ja siellä toimii erikoisluokka Sokkelit. == Lähteet == Luokka:Jokioinen Luokka:Suomen peruskoulut
Tifinagh

thumb|250px|Arabiaa, tifinaghia ja ranskaa marokkolaisissa kylteissä. Tifinagh on libyalaiseen kirjaimistoon perustuva tuaregien kirjoitusjärjestelmä, jota nykyään sovelletaan myös muihin berberikieliin. Libyalainen kirjoitus oli muinaisten berberien käyttämä seemiläisperäinen konsonanttikirjaimisto. Sen vanhimmat ajoitetut muistomerkit ovat nykyisen Tunisian alueelta 100-luvulta eaa. Libyalaisia piirtokirjoituksia on löydetty Libyan autiomaasta ja Fezzanista aina Kanariansaarille ulottuvalta alueelta. Niistä vain osa on kyetty tulkitsemaan. Tuaregien tifinagh perustuu Fezzanin ja Tripolitanian alueen muinaiseen kirjaimistoon. Sitä voidaan kirjoittaa horisontaalisesti tai vertikaalisesti oikealta vasemmalle, ylhäältä alaspäin tai päiväinvastoin. Tuaregit ovat käyttäneet kirjaimistoa piirtokirjoitusten ja lyhyiden viestien laatimiseen, mutta varsinaista kirjallisuutta sillä ei ole syntynyt. Viime aikoina tifinaghia on ryhdytty elvyttämään Marokon ja Algerian berberiryhmien keskuudessa. Kirjaimistoa käytetään kauppojen kylteissä, sitä opiskellaan koulussa ja sillä julkaistaan kirjoja. Asia on kuitenkin hyvin kiistelty ja poliittisesti tulenarka. Omat kannattajansa on myös arabialaisella ja latinalaisella kirjaimistolla. ==Lähteet== == Aiheesta muualla == Luokka:Aakkostot Luokka:Berberikielet
Tuaregikielet

Tuaregikielet ovat tuaregien puhumien berberikielten ryhmä. Niitä puhutaan Saharan ja Sahelin alueella Nigerissä (noin 500 000 henkeä), Malissa (450 000), Algerian eteläosassa, Libyassa, Burkina Fasossa ja Nigeriassa. Kaikkiaan tuaregeja on yli miljoona henkeä. Monet heistä puhuvat myös arabiaa, songhaita, hausaa tai ranskaa. Kielet jakautuvat pohjoiseen ja eteläiseen alaryhmään. Pohjoisryhmään kuuluu muun muassa tamahaq eli tahggart ja eteläryhmään tamasheq (tamašek), tamajaq ja zenaga. Kielet ovat keskenään ymmärrettäviä, ja niitä pidetään usein saman kielen murteina. Tuaregissa on lainoja hausasta ja songhaista, mutta melko vähän arabialaista vaikutusta. Tuaregikielten kirjoittamiseen on käytetty perinteistä tifinagh-kirjoitusta sekä arabialaista kirjaimistoa. Malissa ja Nigerissä tuaregia kirjoitetaan myös latinalaisilla aakkosilla. ==Lähteet== Luokka:Berberikielet Luokka:Algerian kielet Luokka:Libyan kielet Luokka:Malin kielet Luokka:Nigerin kielet Luokka:Burkina Fason kielet Luokka:Nigerian kielet
Tadmakkat

Tadmakkat (myös Tadmakka, Tadmekka) oli keskiaikainen kaupunki Adrar des Ifoghas -vuoristossa nykyisen Malin alueella. Sen rauniot sijaitsevat Kidalin alueen Essoukin kylässä. Tadmakkat mainitaan ensimmäisen kerran 900–1000-luvun arabialaisissa lähteissä. Berberien hallitsema kaupunki oli tärkeä Saharan ylittävän karavaanikaupan välittäjä. Sen kautta kulkivat Pohjois-Afrikan Tahertin, Kairouanin, Ouarglan ja Tripolin sekä muinaisen Ghanan valtakunnan ja Gaon väliset kauppareitit. Saharan ylittävä kauppa taantui myöhemmin, mutta Tadmakkat säilytti asemansa Gaoon suuntautuneen suolakaupan välittäjänä sekä paikallisena taloudellisena keskuksena. Sen on uskottu jääneen autioksi viimeistään 1500–1600-luvuilla Songhain valloituksen sekä Adrar des Ifoghasin kuivuuden ja konfliktien seurauksena. Seudulta on löydetty runsaasti arabialaisia sekä tuaregien tifinagh-kirjoituksella tehtyjä piirtokirjoituksia. Arkeologiset kaivaukset osoittavat Saharan karavaanikaupan alkaneen jo 700-luvulla ja saavuttaneen huippunsa 1000-luvulla. Tuolloin kaupungissa valmistettiin jopa kultarahoja. Myöhemmissä kerrostumissa on vain vähän pohjoisafrikkalaisia esineitä. Viimeisen vaiheen (1300–1400-luvut) löydöt kertovat kaupankäynnin taantumisesta sekä voimakkaasta muutoksesta elinympäristössä ja aineellisessa kulttuurissa. Mekkaan verratulla Tadmakkatilla on suuri merkitys tuaregien mytologiassa ja uskonnollisessa perinteessä, vaikka sen historiallinen konteksti onkin hämärtynyt. Viime aikoina siitä on tullut yksi kansan itsenäisyyspyrkimysten symboleista. ==Lähteet== Luokka:Malin historia
Fidžinlintuhaukka

Fidžinlintuhaukka (Accipiter rufitorques) on haukkojen heimoon kuuluva lintu. Sen on aiemmin katsottu kuuluvaan samaan lajiin kuin australiankanahaukka. Sitä tavataan Fidžin saarilla Viti Levu, Vanua Levu, Taveuni, Kadavu, Gau ja Ovalau. == Koko ja ulkonäkö == Fidžinlintuhaukka on kooltaan 30–40 cm, ja se on näin suvussaan keskikokoinen. Lajilla sukupuolet ovat erinäköisiä. Se painaa keskimäärin 209 grammaa.Birdlife.org viitattu 17.5.2012 Naaraat ovat uroksia suuremmat. Sen jalat ja pyrstö ovat pitkät. Höyhenys on hyvin tunnistettava. Sillä on harmaa pää, selkä ja siivet, ja alapuolelta ja kauluksesta se on punainen. Nuoren linnun höyhenys eroaa aikuisesta: se on kokonaan ruskea, mutta rinta on raidallinen. == Levinneisyys ja elinympäristö == Vaikka fidžinlintuhaukan nykyisin katsotaan olevan Fidžillä kotoperäinen, lajiin liitettyjä fossiililuita on löydetty myös Tongasta ʻEuan saarelta. Lajia on saattanut joskus esiintyä myös Fidžin Lausaarilla. Fidžinlintuhaukan elinpiiriä ovat subtrooppiset ja trooppiset kosteat alavat metsät, kuivat savannit, viljelysmaat ja kaupunkialueet, kuten kaupunkipuutarhat ja puistot. ==Elintavat== ===Ravinto=== Fidžinlintuhaukka syö jopa kyyhkysen kokoisia lintuja sekä hyönteisiä, jyrsijöitä ja matelijoita, ja joskus sen on nähty syövän Palaemonidae-suvun makeanveden katkarapuja ja makeanveden kalaa. Se saalistaa sekä paikaltaan että lennossa, joko hitaasti liukuen tai äkkiä hyökäten. Se voi ajaa saalistaan takaa ja yrittää saada esiin piiloutunutta saalista. Joskus fidžinlintuhaukat saalistavat kanoja, ja siksi niitä usein ammutaan. Ne ovat kuitenkin yleisiä. ===Lisääntyminen=== Fidžinlintuhaukan pesintäkausi osuu heinäkuun ja joulukuun välille. Yleensä se munii syys- lokakuussa. Pesä on rakennettu risuista ja sijaitsee korkealla harvassa puussa. Lintu munii yleensä kaksi tai kolme munaa, joskus jopa neljä, ja tavallisesti poikasista kaksi kasvaa lentokykyiseksi asti. == Lähteet == Luokka:Lintuhaukat
Hotel Plaza Grande

thumb|277px|Hotel Plaza Grande Hotel Plaza Grande on viiden tähden luksushotelli Quiton kaupungissa Ecuadorissa. Hotelli avattiin vuonna 1930, ja se tunnettiin silloin nimellä Majestic Hotel, kunnes vuonna 1986 se nimettiin Hotel Plaza Grandeksi. Vuonna 2005 rakennus entisöitiin alkuperäiseen loistoonsa. Hotelli edustaa arkkitehtoniselta tyyliltään barokkia. Hotelissa on myös kaksi ravintolaa. Yöpyminen hotelissa maksaa noin 500 euroa yöltä. ==Aiheesta muualta== * Hotellin kotisivut Luokka:Ecuadorin rakennukset ja rakennelmat Luokka:Hotellit Luokka:Quito
Vanhanmyllyn siirtolapuutarha

Vanhanmyllyn siirtolapuutarha sijaitsee Hyvinkäällä, Hämeenlinnanväylän varrella. Useista muista siirtola­puu­tarhoista poiketen palstan vuokraaja voi olla ulkopaikkakuntalainen, toisin sanoen hänen ei tarvitse asua Hyvinkäällä. == Aiheesta muualla == * Vanhamylly on Hyvinkään Siirtolapuutarha-alue. Siirtolapuutarhaliitto Luokka:Hyvinkään rakennukset ja rakennelmat Luokka:Siirtolapuutarhat